ג'מאל מגלור

ג'מאל דיין מגלור (באנגלית: Jamaal Dane Magloire; בהגייה צרפתית: ז'מאל מגלואר; נולד ב-21 במאי 1978 בטורונטו, אונטריו) הוא כדורסלן עבר קנדי, ששיחק בעמדת הסנטר. למרות שנולד בטורונטו מורשתו באה מטרינידד וטובגו. מגלור השתתף במשחק האולסטאר של ה-NBA בשנת 2004.

קריירה
מגלור שיחק באוניברסיטת קנטקי. ב-1998 הוא זכה ביחד עם מכללתו באליפות ליגת ה-NCAA. מגלור סיים את תקופתו בקנטקי כמוביל של המכללה בחסימות בכל הזמנים, עם 268 חסימות. במהלך תקופתו במכללה ניתן לו הכינוי "החתול הגדול" (באנגלית: "Big Cat").

מגלור העמיד את עצמו לדראפט 1999 של ליגת ה-NBA, אך לא נבחר בו. בדראפט הבא הוא העמיד את עצמו לבחירה בשנית, ונבחר במקום ה-19 בידי שארלוט הורנטס. בעונתו הראשונה בשארלוט הוא קלע 4.6 נקודות עם 4.0 ריבאונדים בממוצע למשחק. בעונה זו הוא לא פתח בחמישייה בכלל. בעונתו השנייה בהורנטס הוא שיפר את ממוצעיו, והגיע ל-8.5 נקודות עם 5.6 ריבאונדים ושיא קריירה של אחוזים מהשדה, 55.1% בממוצע למשחק. בנוסף בעונה זו הוא פתח בחמישייה ב-8 משחקים.

בעונתו השלישית ב-NBA, ועונתם הראשונה של ההורנטס בניו אורלינס שיפר מגלור את ממוצעיו בצורה משמעותית, ופתח בכל 82 המשחקים בעונה זו בחמישייה. ממוצעיו הגיעו ל-10.3 נקודות עם 8.8 ריבאונדים ושיאי קריירה של 1.4 חסימות עם 0.6 חטיפות בממוצע למשחק.

בעונת 2003/2004 שוב השתפרו ממוצעיו של מגלור, והפכו לממוצעי דאבל דאבל כשהוא קלע 13.6 נקודות והוסיף 10.3 ריבאונדים בממוצע למשחק. אלה שני ממוצעי שיא קריירה, ואליהם הוא הוסיף עוד שיאי קריירה של 75.1% מקו העונשין ו-33.9 דקות בממוצע למשחק. בעונה זו הוא שוב פתח בחמישייה בכל 82 המשחקים, כך שהוא השלים רצף של שתי עונות רצופות בלי להחסיר משחקים ופתיחות בחמישייה.

בנוסף באותה עונה הוא נבחר לשחק במשחק האולסטאר של ה-NBA, בנבחרת של האזור המזרחי. כך מגלור הפך לקנדי השני מאז סטיב נאש שהשתתף באולסטאר. במשחק עצמו מגלור בלט, כשקלע 19 נקודות עם 8 ריבאונדים ב-21 דקות בלבד.

בעונת 2004/2005 שיחק מגלור 23 משחקים בלבד, ומהם פתח בחמישייה ב-22. ממוצעיו סבלו מירידה קלה, כשמגלור קלע 11.7 נקודות עם 8.9 ריבאונדים בממוצע למשחק. למרות הירידה בממוצעים השיג מגלור ממוצע שיא קריירה של אסיסטים, כשמסר 1.3 בממוצע למשחק.

שמאל|ממוזער|120px|מגלור במילווקי באקס
ב-26 באוקטובר 2005 עבר מגלור בטרייד למילווקי באקס, ובתמורה קבלו ההורנטס את דזמונד מייסון ובחירת דראפט מ-2006. במילווקי שיחק מגלור בכל 82 המשחקים בעונה זו ופתח בכולם בחמישייה. הוא קלע 9.2 נקודות עם 9.5 ריבאונדים בממוצע למשחק.

ב-21 ביולי 2006 נשלח מגלור בטרייד לפורטלנד טרייל בלייזרס, ובתמורה הבאקס קבלו את סטיב בלייק, בריאן סקינר והא סונג-ג'ין. אף על פי שעד שהגיע לפורטלנד קלע מגלור בערך 10 נקודות בממוצע למשחק לאורך הקריירה, ב-20 המשחקים הראשונים שלו שם הוא לא עבר את גבול 9 הנקודות. מגלור קלע 11 נקודות ויותר רק ב-8 משחקים בעונה זו, מתוך 81 משחקים בהם השתתף. את עונה זו סיים מגלור עם ממוצעים של 6.5 נקודות עם 6.1 ריבאונדים בממוצע למשחק.

ב-17 ביולי 2007 חתם מגלור בניו ג'רזי נטס. בעונת 2007/2008 שיחק מגלור תפקיד קטן מאוד בנטס, וממוצעיו הגיעו לשיאי קריירה שליליים עד אז, כשקלע 1.8 נקודות עם 3.4 ריבאונדים בלבד בממוצע למשחק. ב-22 בפברואר 2008 הוא שוחרר מהנטס, לאחר ששיחק בהם ב-24 משחקים בלבד.

לאחר ארבעה ימים חתם מגלור בדאלאס מאבריקס. מגלור תופקד כמחליף של אריק דמפיר, לאחר שדסג'נה דיופ עבר לניו ג'רזי נטס במסגרת טרייד שבו היו מעורבים גם ג'ייסון קיד ודווין האריס. בעונה זו שיחק מגלור 7 משחקים בלבד, ו"השיג" ממוצעי שיא שליליים כשקלע 1.7 נקודות עם 1.1 ריבאונדים בלבד בממוצע למשחק.

ב-30 באוגוסט 2008 חתם מגלור במיאמי היט. מגלור הוסיף עומק וניסיון לספסל של ההיט. בעונת 2008/2009 קלע מגלור 2.9 נקודות עם 4.0 ריבאונדים בממוצע למשחק ב-55 משחקים. מגלור אף פתח בחמישייה ב-12 מהם. לקראת עונת 2009/2010 חודש חוזהו של מגלור בהיט. בעונה זו קלע מגלור 2.1 נקודות עם 3.4 ריבאונדים בממוצע למשחק ב-36 משחקים.

ב-19 ביולי 2010 האריך מגלור את חוזהו בהיט, והפך לחלק מקבוצת הגלאקטיקוס שנבנתה במיאמי וכללה את דוויין וייד, לברון ג'יימס וכריס בוש. בנוסף התחרות על עמדת הסנטר שבה מגלור משחק תהיה גבוהה עוד יותר בגלל כמות השחקנים הכישרוניים שבה כמו כריס בוש, ז'ידרונאס אילגאוסקאס, ג'וואן האוורד, אריק דמפיר ויודוניס האסלם. מגלור שיחק 18 משחקים בעונת 2010/2011 וקלע 1.9 נקודות עם 3.4 ריבאונדים בממוצע למשחק.

סטטיסטיקות ב-NBA
עונה הסדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  שארלוט 74  0  14.8  .450  .000  .655  4.0  .4  .2  1.0  4.6  שארלוט 82  8  18.9  .551  .000  .730  5.6  .4  .3  1.0  8.5  ניו אורלינס 82  82  29.8  .480  .000  .717  8.8  1.1  .6  1.4  10.3  ניו אורלינס 82  82  33.9  .473  .000  .751  10.3  1.0  .5  1.2  13.6  ניו אורלינס 23  22  30.6  .432  .000  .602  8.9  1.3  .3  1.0  11.7  מילווקי 82  82  30.1  .467  .000  .535  9.5  .7  .3  1.0  9.2  פורטלנד 81  23  21.0  .504  .000  .541  6.1  .4  .3  .8  6.5  ניו ג'רזי 24  2  10.8  .306  .000  .452  3.4  .3  .0  .4  1.8  דאלאס 7  0  3.9  .500  .000  .462  1.1  .0  .1  .0  1.7  מיאמי 36  0  10.0  .500  .000  .356  3.4  .0  .2  .3  2.1  מיאמי 53  53  23.4  .566  .000  .496  6.7  1.5  .3  1.2  12.0  מיאמי 18  0  8.8  .591  .000  .500  3.4  .2  .2  .1  1.9  טורונטו 34  1  11.0  0.378  0.000  0.259  3.3  0.2  0.1  0.3  1.2 קריירה 680  314  21.5  .480  .000  .639  6.5  .6  .3  .9  7.2 אולסטאר 1  0  21.0  .563  .000  .500  8.0  .0  1.0  1.0  19.0

פלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  שארלוט 10  0  11.0  .571  .000  .304  2.8  .3  .0  .6  3.9  שארלוט 8  0  21.0  .550  .000  .761  5.6  .6  .0  1.9  12.3  ניו אורלינס 6  6  31.3  .449  .000  .758  8.3  .3  .7  1.0  11.5  ניו אורלינס 7  7  34.1  .418  .000  .750  9.1  .7  .4  1.0  11.0  מילווקי 5  5  27.0  .474  .000  .600  8.0  1.0  .4  1.2  9.0  מיאמי 6  0  7.8  .333  .000  .000  1.8  .2  .0  .0  .3  מיאמי 1  0  5.0  .000  .000  .000  1.0  .0  .0  .0  .0  מיאמי 3  0  6.0  .400  .000  .000  1.7  .7  .3  .0  1.3 קריירה 46  18  19.8  .470  .000  .682  5.3  .5  .2  .9  7.3

קישורים חיצוניים

 פרופיל השחקן באתר NBA
 פרופיל השחקן באתר ESPN
 אתר השחקן הרשמי

קטגוריה:כדורסלנים קנדים
קטגוריה:כדורסלני שארלוט הורנטס
קטגוריה:כדורסלני ניו אורלינס הורנטס
קטגוריה:כדורסלני מילווקי באקס
קטגוריה:כדורסלני פורטלנד טרייל בלייזרס
קטגוריה:כדורסלני ניו ג'רזי נטס
קטגוריה:כדורסלני דאלאס מאבריקס
קטגוריה:כדורסלני מיאמי היט
קטגוריה:כדורסלני אוניברסיטת קנטקי
קטגוריה:משתתפי משחק האולסטאר של ה-NBA
קטגוריה:בחירות דראפט של שארלוט הורנטס
קטגוריה:מאמני כדורסל קנדים
קטגוריה:קנדים שנולדו ב-1978